รถไฟเร็วสูงจีนเปิดหวูดเข้า ครม.
โยนจีนเจ้าภาพควักเงินลงทุน พร้อมให้จัดหาผู้รับเหมามาเอง,พล.อ.อ.ประจิน จั่นตอง รมว.คมนาคม เปิดเผยภายหลังการประชุมความร่วมมือทางด้านการพัฒนาโครงสร้างพื้นฐานรถไฟของประเทศไทย ระหว่างไทยกับจีนว่า ในที่ประชุมได้ข้อสรุปร่วมกันในจัดทำแผนกำหนดโครงการก่อสร้างรถไฟทางคู่ ขนาดมาตรฐาน 1.435 เมตร (รถไฟกึ่งความเร็วสูง) ระยะทาง 873 กม. ว่าจะมีการแบ่งแผนก่อสร้างเป็น 4 ช่วง ช่วงที่ 1 กรุงเทพฯ-แก่งคอย 133 กม. ช่วงที่ 2 แก่งคอย-มาบตาพุด 246.5 กม. ช่วงที่ 3 แก่งคอย-นครราชสีมา 138.5 กม. และช่วงที่ 4 นครราชสีมา-หนองคาย 355 กม.โดยการดำเนินการจะใช้เงินลงทุนจากประเทศจีนเป็นหลัก,ทั้งนี้ในการก่อสร้างในช่วงที่ 1-2 จะเริ่มหลัง ก.ย.58 นี้ ส่วนช่วงที่ 3-4 จะสำรวจพื้นที่ร่วมกับจีนเนื่องจากพื้นที่ซับซ้อน และต้องใช้เทคโนโลยีขั้นสูง ในการออกแบบและการก่อสร้างในช่วง 3-4 นี้จะเริ่มก่อสร้างภายใน ธ.ค.58 ถึงต้นปี 59,พล.อ.อ.ประจินกล่าวต่อว่า นอกจากนั้นเพื่อเป็นความสบายใจทั้ง 2 ฝ่าย ทั้งไทยและจีน ในเรื่องของการเปิดประมูลหาผู้รับเหมาก่อสร้างต่างๆนั้น ดังนั้น ให้ทางฝ่ายจีนเป็นผู้แนะนำบริษัทก่อสร้างหลักๆ ในการก่อสร้างเส้นทางรถไฟมาประมาณ 3 บริษัท เพื่อไม่ให้เกิดความสับสน รวมถึงจะมีการรวบรวมบริษัทรับช่วงที่จะมาร่วมก่อสร้างเส้นทางรถไฟ ที่มีขีดความสามารถดำเนินโครงการประมาณ 12-15 บริษัทเพื่อให้พิจารณาร่วมกัน เนื่องจากในช่วงก่อสร้างช่วงที่ 3 และ 4 มีความซับซ้อนมาก ต้องใช้เทคโนโลยีขั้นสูง,ส่วนในเรื่องของการลงทุนในโครงการนั้น ทางฝ่ายจีนจะเป็นหลักในการลงทุน ดังนั้น ฝ่ายไทยต้องการให้จีนมีความชัดเจนว่า งบประมาณที่จะนำมาลงทุนจะแบ่งเป็นสัดส่วนของจีนและไทยอย่างละเท่าไร ภาระหนี้สินที่ไทยจะต้องแบกรับเป็นอย่างไร รวมถึงประโยชน์ที่ไทยจะได้รับ ซึ่งในเรื่องนี้ทางฝ่ายไทยจะต้องมีความโปร่งใส สามารถตอบกับสังคมได้ ดังนั้นจึงให้ฝ่ายจีนนำข้อเสนอกลับไปพิจารณา และกลับมาหารือร่วมกันอีกครั้งในการเจรจาครั้งต่อไป อย่างไรก็ตาม จะมีการประชุมร่วมกันครั้งสุดท้ายในวันที่ 11-13 ก.พ.58 ที่กรุงปักกิ่ง ประเทศจีน เพื่อสรุปรวบรวมข้อตกลงทั้งหมดเพื่อให้ฝ่ายไทยนำข้อสรุปทั้งหมดกลับมาเสนอขออนุมัติต่อคณะรัฐมนตรีในเดือน มี.ค.58.
พล.อ.อ.ประจิน จั่นตอง รมว.คมนาคม เปิดเผยภายหลังการประชุมความร่วมมือทางด้านการพัฒนาโครงสร้างพื้นฐานรถไฟของประเทศไทย
ประจิน จั่นตอง,รถไฟเร็วสูง,กรุงเทพฯ,แก่งคอย,นครราชสีมา,หนองคาย,มาบตาพุด,ก่อสร้าง